|  |  |
| --- | --- |
| Numri i lëndës: | 2019:128089 |
| Datë: | 25.09.2019 |
| Numri i dokumentit: | 00533585 |

C.nr.1462/18

GYKATA THEMELORE NË PEJË, Departamenti i Përgjithshëm, gjyqtarja, Afërdita Mulhaxha, në çështjen juridiko civile të paditësit M(T)A, nga Peja, kundër të paditurës QBMK ,,Dr.XH D”, në Pejë, të cilën e përfaqëson i autorizuari Isa Mehaj, nga Peja, me autorizim në shkresa të lëndës, për shkak të kompenzimit të pagave përcjellëse të pensionimit, pas mbajtjes së shqyrtimit kryesor, në prezencën e paditësit dhe të autorizuarit të të paditurës, me dt.25.09.2019, merr dhe shpall këtë:

A K T G J Y K I M

NË BAZË TË PRANIMIT

APROVOHET kërkesë padia e paditësit M(T)A, nga Peja.

DETYROHET e paditura Q B për M dhe K ,,Dr.XH D”, në Pejë, që paditësit M(T)A, nga Peja, t’ia paguaj tri paga mujore- përcjellëse pas pensionimit dhe atë për secilën pagë shumën prej 350.64€ x 3 e në shumë të tërësishme prej 1.051,92€, dhe atë pasi që të lëshohet vendimi nga MASHT-i dhe pas këtij vendimi, në afat prej 15 dite e nën kërcenim të lëshimit të veprimit.

A r s y e t i m

Paditësi me padi të precizuar gjatë shqyrtimit kryesor, ka parashtruar se me dt.18,02,2018 i është ndërprerë marrëdhënia e punës, për shkak të pensionimit të tij, por se të njëjtit nuk i janë kompenzuar tri pagat përcjellëse, se shuma e kërkuar për tri paga përcjellëse është shuma e tërësishme prej 1.051,92€.

Gjatë shqyrtimit ka potencuar se pala e paditur e ka pohuar kërkesën e precizuar, por se mos pagesën e ka lidhur me vendimin e MASHT-it. Ka propozuar administrimin e provave, nëse e pala e paditur nuk e pranon kërkesë padinë e precizuar, duke theksuar se tani ka interes juridik që kjo çështje të rregullohet dhe gjykata ta aprovoi kërkesën padinë si të bazuar.

I autorizuari i të paditurës në përgjigje në padi të dhënë me shkrim dhe gjatë shqyrtimit kryesor, ka deklaruar se nuk e konteston padinë e as kërkesën e saj të precizuar, pasi që nuk është asgjë kontestuese, ka theksuar se do ta bëjnë pagesën e këtyre mjeteve pasi që të lëshohet vendimi nga MASHT-ti, kështu që ka propozuar që gjykata të bie aktgjykim në bazë të pohimit dhe nuk ka propozuar që të administrohen provat.

I padituri është pajtuar që gjykata të nxjerrë aktgjykim në bazë të pohimit, pa administrim të provave dhe që të pret vendimin e MASHT-it.

Pasi që e paditura, nëpërmjet të autorizuarit të saj e ka pranuar në tërësi kërkesë padinë, atëherë gjykata pa shqyrtim të mëtejmë muarr aktgjykim në bazë të pohimit, në kuptim të nenit 148 të LPK dhe vendosi si më lartë.

NGA GJYKATA THEMELORE NË PEJË, C.nr.1462/18, me dt.25.09.2019.

Gj y q t a r j a

Afërdita Mulhaxha

KËSHILLA JURIDIKE:

*Meqë palët kanë hekur dorë*

*nga ankesa, aktgjykimi bëhet i*

*plotfuqishëm në ditën e marrjes.*